text: ২০২০-২১ বঙ্গবন্ধু টি২০ কাপ হচ্ছে বাংলাদেশে টুয়েন্টি২০ ক্রিকেট এর ধরন অনুযায়ী একটি প্রতিযোগিতা । প্রতিযোগিতাটি ২০২০ সালের নভেম্বর-ডিসেম্বরে, ৫টি দলের মধ্যে অনুষ্ঠিত হতে নির্ধারিত হয়। পরের মাসে, টুর্নামেন্টের জন্য খেলোয়াড় বাছাইয়ের পূর্বে প্রায় শতাধিক খেলোয়াড় তাদের ফিটনেট পরীক্ষা দিতে শুরু করে। ১২ নভেম্বর ২০২০, খেলোয়াড় বাছাই অনুষ্ঠিত হয় এবং নভেম্বরের তৃতীয় সপ্তাহে প্রতিযোগিতাটি শুরু হবে ঘোষণা করা হয়। দুদিন পর, বিসিবি প্রতিযোগিতার খেলাগুলোর চূড়ান্ত তালিকা প্রকাশ করে।
  
  মূলত, ২০২০ এর অক্টোবরে, বাংলাদেশ ক্রিকেট বোর্ড (বিসিবি) ঘোষণা করে যে, এই প্রতিযোগিতাটি হয়তো হতে পারে ২০২১ সালের শুরুতে বাংলাদেশে খেলতে আসা ওয়েস্ট ইন্ডিজের সাথে টুয়েন্টি২০ আন্তর্জাতিক খেলা জন্য খেলোয়াড় নির্বাচনের একটি সূচক। অতঃপর, ২০২০ এর ডিসেম্বরে, উভয় দেশের ক্রিকেট বোর্ড টি২০আই ম্যাচগুলো বাদ দিয়ে খেলার সূচীতে সম্মতি প্রকাশ করে।
  
  প্রতিযোগিতার ফাইনালে গাজী গ্রুপ চট্টগ্রামকে ৫ রানে পরাজিত করে জেমকন খুলনা শিরোপা জিতে নেয়।
  
  প্রতিযোগিতার ধরণ 
  প্রতিটি দল গ্রুপ পর্বে নিজেদের মধ্যে দুইবার মুখোমুখি হবে, এরপর এলিমিনেটর ও দুই কোয়ালিফায়ারের পর হবে ফাইনাল। প্রতিদিন ম্যাচের পর এক দিন করে বিরতি থাকবে। প্রতিদিন হবে দুটি করে ম্যাচ, শুক্রবার ছাড়া অন্যদিন ম্যাচগুলো শুরু হবে দুপুর দেড়টা ও সন্ধ্যা ৬.৩০ থেকে। শুধু শুক্রবারে দুপুর দুইটা এবং সন্ধ্যা ৭টা থেকে শুরু হবে ম্যাচ দুইটি। 
  
  জৈব বলয়ের মধ্যে সবগুলো ম্যাচ হবে মিরপুর স্টেডিয়ামে। তবে কোনো দর্শক থাকবে না মাঠে। সবগুলো দল চারটি করে ম্যাচ খেলবে দিনে ও রাতে। ফাইনালে সংরক্ষিত দিন রাখা হয়েছে।
  
  দলসমূহ 
  বিসিবি নিশ্চিত করে যে, এই আসরে পাঁচটি দল অংশ নিচ্ছে। দলগুলো হলো- 
   বেক্সিমকো ঢাকা
   গাজী গ্রুপ চট্টগ্রাম
   মিনিস্টার গ্রুপ রাজশাহী
   জেমকন খুলনা
   ফরচুন বরিশাল
  
  খেলোয়াড় 
  ১২ নভেম্বর খেলোয়াড় বাছাই প্রক্রিয়া সম্পন্ন হয়। সেখানে ১৫৭ জন ক্রিকেটারের মধ্যে থেকে এ, বি, সি, ডি এই চার গ্রেড থেকে প্রতিটি দল ১৬জন করে মোট ৮০ জন ক্রিকেটারকে বেছে নেয়। এ গ্রেডে আছেন সাকিব আল হাসান, মুশফিকুর রহিম, তামিম ইকবাল, মাহমুদউল্লাহ ও মোস্তাফিজুর রহমান।
  
  গ্রেড এ-তে থাকা সাকিব, তামিম, মুশফিকরা পাবেন ১৫ লাখ টাকা। গ্রেড বি তে থাকা ক্রিকেটাররা পাবেন ১০ লাখ, সি তে থাকা ক্রিকেটাররা ৬ লাখ ও ডি তে থাকা ক্রিকেটাররা ৪ লাখ।
  
  গ্রুপ পর্যায়
  
  পয়েন্ট তালিকা
  
  প্রতিযোগিতার অগ্রগতি
  
  সময়সূচী
  
  প্লে-অফ
  
  ফাইনাল
  
  পুরস্কার
  
  টুর্নামেন্ট সেরা খেলোয়াড় ও টুর্নামেন্ট সেরা বোলার: মোস্তাফিজুর রহমান (গাজী গ্রুপ চট্টগ্রাম)। গোটা টুর্নামেন্টে ১০ ম্যাচে সবচেয়ে কম ৬.২৫ ইকনোমি রেটে নিয়েছেন ২২ উইকেট। এক ম্যাচে মাত্র ৫ রান দিয়ে নেন ৪ উইকেট।
  
  টুর্নামেন্ট সেরা খেলোয়াড়: মাহমুদউল্লাহ রিয়াদ। ফাইনালে দলের বিপর্যয়ে ক্যারিয়ার সেরা ইনিংস খেলেন খুলনার অধিনায়ক। মাত্র ৪৮ বলে খেলেন ৭০ রানের অপরাজিত ইনিংস। তার ইনিংসে ভর করেই চ্যাম্পিয়ন হয় খুলনা।
  
  টুর্নামেন্ট সেরা ব্যাটসম্যান: লিটন কুমার দাস। গোটা আসরেই ছিলেন দারুণ ধারাবাহিক। তার স্ট্রাইক রেটও ছিল দুর্দান্ত। ১১৯.৪৫ স্ট্রাইক রেটে ৪৯.১২ গড়ে ৩টি অর্ধশতকসহ করেন ৩৯৩ রান।
  
  টুর্নামেন্টের বিশেষ টুর্নামেন্ট: চারজনের হাতে উঠেছে এই খেতাব। নাজমুল হোসেন শান্ত: রাজশাহীর হয়ে দুর্দান্ত অধিনায়কত্বের সঙ্গে টুর্নামেন্টের তৃতীয় সর্বোচ্চ রান সংগ্রাহক নাজমুল হোসেন শান্ত। ৩৭.৬২ গড়ে ২টি অর্ধশতক ও ১টি শত রানের ইনিংসসহ করেন ৩০১ রান। পারভেজ হোসেন ইমন: বরিশালের হয়ে ৯ ম্যাচ খেলা পারভেজ হোসেন ইমনের ব্যাটিং নজর কেড়েছে সবার। অনূর্ধ্ব-১৯ দল থেকে আসা এই তরুণ ব্যাটসম্যান ১০০ রানের অপরাজিত ইনিংস খেলে জিতিয়েছিলেন দলকে। ২৯.১২ স্ট্রাইক রেটে মোট সংগ্রহ করেন ২৩৩ রান। শরিফুল ইসলাম: অনূর্ধ-১৯ দল থেকে আসা এই তরুণ পেসার চট্টগ্রামের হয়ে ১০ ম্যাচে নেন ১৬ উইকেট। রবিউল ইসলাম রবি: বেক্সিমক ঢাকার হয়ে খেলা রবি এই টুর্নামেন্টে প্রথম পাঁচ উইকেট নেন। টুর্নামেন্টে নজরকাড়া বোলিংয়ে নিয়েছেন ৮ ম্যাচে ৬.৯৪ ইকনোমিতে ১৩ উইকেট।
  
  পরিসংখ্যান
  
  দলীয় পরিসংখ্যান
  সর্বাধিক দলীয় সংগ্রহ
  
  ব্যাটিং 
   সর্বাধিক রান
  
  বাউন্ডারীর পরিসংখ্যান
  
  বোলিং 
   সর্বাধিক উইকেট
  
  ফিল্ডিং 
   সর্বাধিক ক্যাচ
   উইকেট রক্ষক হিসাবে সংগ্রহ করা ক্যাচগুলো এই পরিসংখ্যানের উল্লেখ করা হয়নি।
  
  তথ্যসূত্র
  
  বিষয়শ্রেণী:বাংলাদেশে ক্রিকেট
  বিষয়শ্রেণী:বঙ্গবন্ধু টি২০ কাপ
  বিষয়শ্রেণী:ঘরোয়া ক্রিকেট প্রতিযোগিতাসমূহ
title: ২০২০-২১ বঙ্গবন্ধু টি২০ কাপ